Diari Oficial de la Generalitat Valenciana


Sumari del DOGV 4997, del 03-05-2005 (2005/4577)

ORDE de 19 d'abril de 2005, de la Conselleria de Sanitat, per la qual es convoquen beques d'Informàtica i Telecomunicacions.
----------------------------------------------------------------------------------------------------------------------------

### Dades del document

Número de DOGV
:   4997

Data del DOGV
:   03-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4577


Data del document
:   19-04-2005

Organisme emissor
:   Conselleria de Sanitat

Tipus de document
:   Ordre

Descriptors 

:   * ajuda pública
    * assignació per estudis
    * suport econòmic
    * telecomunicació
    * professió de la informàtica

ORDE de 19 d'abril de 2005, de la Conselleria de Sanitat, per la qual es convoquen beques d'Informàtica i Telecomunicacions. [2005/X4577]
  
La Conselleria de Sanitat, en el marc de la política dirigida a la millora i especialització d'estudiants universitaris, convoca la concessió de tres beques per a l'accés a la realització de pràctiques professionals, en les seues distintes especialitats, dins de l'àmbit de la informàtica sanitària.
  
Fent ús de les facultats que em conferixen el Decret 26/2005, de 4 de febrer, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat, desplegat per Orde de 31 de juliol del 2003, del conseller de Sanitat, i l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons el que establix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1. Objecte
  
Constituïx l'objecte d'esta orde la convocatòria de tres beques per al foment de la formació complementària dels becats, a través de la participació en projectes informàtics i de telecomunicacions en curs de realització a la Conselleria de Sanitat, sense perjudici del que preveu la disposició addicional primera. Les beques s'estructuren en dos blocs temàtics: beques per a projectes d'informàtica i beques per a projectes de telecomunicacions.
  
Article 2. Bases i sol·licitud
  
S'aprova el contingut de l'annex I, en el qual consten les bases de la beca, i el model de sol·licitud que figura en l'annex II de la present orde.
  
Article 3. Dotació i finançament
  
Les beques estan dotades amb 1.050 euros mensuals cada una.
  
Es finançaran a càrrec del Pressupost de la Generalitat Valenciana per a l'exercici 2005, aplicació pressupostària 23.77.55.7956.631.93.JJ i línia de subvenció T2869. L'import global màxim de les cinc beques és de 22.050 euros.
  
S'autoritza la sotssecretària perquè en l'àmbit de les seues competències, adopte les mesures necessàries per al desplegament i aplicació d'esta orde.
  
DISPOSICIONS ADDICIONALS
  
Primera
  
Si hi haguera un increment de l'import de l'aplicació pressupostària 14.97.60.0771.056.44.LT i línia de subvenció T2869, per a l'exercici 2005, s'augmentarà el nombre de beques convocades que permeta el crèdit disponible d'eixa línia després de l'increment pressupostari.
  
Segona
  
Contra la present orde i les seues bases, que exhaurixen la via administrativa, amb caràcter potestatiu, pot interposar-se un recurs de reposició davant el conseller de Sanitat en el termini d'un mes des de la publicació, en els termes previstos en els articles 110 i 116 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú. Així mateix, es pot interposar recurs contenciós administratiu segons l'article 109 de la Llei 30/92, així com els articles 10 i 46 de la llei 29/1998, de 13 de juliol, reguladora de la jurisdicció contenciosa administrativa, davant la Sala Contenciosa Administrativa del Tribunal Superior de Justícia de la Comunitat Valenciana en el termini màxim de dos mesos, comptats a partir de l'endemà de la publicació de la present orde en el Diari Oficial de la Generalitat Valenciana.
  
Tercera
  
Una vegada iniciada l'activitat de l'Agència Valenciana de Salut i produïda l'efectiva adscripció a esta de l'Àrea d'Informàtica, Telecomunicacions i Organització, les referències contingudes en la present orde a la Conselleria de Sanitat, s'entenen fetes a l'Agència Valenciana de Salut i les referències al sotssecretari al director gerent.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 19 d'abril de 2005.
  
El conseller de Sanitat,
  
VICENTE RAMBLA MOMPLET
  
ANNEX I
  
Bases per a la concessió de beques d'informàtica i telecomunicacions
  
Primera. Objecte i finalitat
  
1.1. Les beques d'esta orde tenen per objecte el foment de la formació complementària dels becats, a través de la participació en projectes informàtics i de telecomunicacions en curs de realització en la Conselleria de Sanitat. Les beques s'estructuren en dos blocs temàtics, a saber: beques per a projectes d'informàtica i beques per a projectes de telecomunicacions.
  
1.2. La finalitat de les beques és que col·laboren en els projectes i accions d'elaboració, desplegament i implantació de projectes informàtics i de telecomunicacions dins dels objectius estratègics de la Conselleria de Sanitat.
  
Segona. Dotació, duració i pagament de beques
  
2.1. Les beques estan dotades amb 1.050 euros mensuals cada una.
  
2.2. El període de duració de les beques comprendrà des del dia de la incorporació, que serà en els tres dies següents a la notificació i mai anterior a l'1 de juny, fins al 31 de desembre de 2005, i es poden prorrogar fins al 31 de maig de 2006 condicionat a l'existència de consignació pressupostària, adequada i suficient, en l'exercici 2006.
  
2.3. L'import de les beques s'abonarà mensualment, aplicant les retencions que marque la legislació vigent en la matèria, previ certificat de conformitat emés pel sotssecretari de la Conselleria de Sanitat respecte a les tasques efectuades pels becaris.
  
Tercera. Titulació exigida, condicions generals i barem
  
3.1. Els aspirants que desitgen accedir a la present convocatòria de beques han de ser llicenciats o enginyers superiors en Informàtica o Telecomunicacions, n'han d'haver obtingut el títol en els tres últims anys o, si és el cas, ser alumnes dels dos últims cursos de les corresponents titulacions superiors, en qualsevol universitat espanyola.
  
Quarta. Formalització de sol·licituds
  
Els candidats interessats han de presentar la sol·licitud dirigida a la sotssecretaria, en el Registre General de la Conselleria de Sanitat, carrer del misser Mascó, núm. 31, de València o en qualsevol de les dependències previstes en l'article 38 paràgraf quart de la Llei 30/92 de Règim Jurídic de les Administracions Públiques i del Procediment Administratiu Comú, junt amb la documentació següent:
  
- Dades personals
  
- Nom i cognoms
  
- Data de naixement
  
- Nacionalitat
  
- Document Nacional d'Identitat
  
- Domicili habitual
  
- Població i codi postal
  
- Telèfon i fax més pròxim
  
- Expedient acadèmic
  
- Currículum
  
- Document d'assistència sanitària (Targeta SIP)
  
- Declaració responsable jurada de no tindre cap relació laboral i, si correspon, estar al corrent de les obligacions tributàries i de Seguretat Social, segons el que preveu l'article 47.7 del Text Refós de la Llei d'Hisenda Pública
  
- Qualsevol altre document que acredite la possessió de cursos rebuts de desenvolupament, xarxes o protocols i paquets ofimàtics que es coneixen.
  
- Declaració responsable que no es disfrutarà simultàniament de qualsevol altra beca o ajuda que poguera concedir-se per esta o semblant activitat.
  
- Certificat acadèmic acreditatiu dels requisits exigits en l'article segon i de l'expedient acadèmic presentat. (per a esta convocatòria s'acceptaran fotocòpies compulsades).
  
- Declaració responsable de no estar incurs en les prohibicions per a obtindre la condició de beneficiari assenyalades en l'article 13 de la Llei 38/2003, de 17 de novembre, General de Subvencions (art.
  
Han de fer constar en la sol·licitud: «Beques d'Informàtica de l'any 2004» i el bloc temàtic elegit, d'acord amb l'article 1, que serà només un d'ells: ?Beques per a projectes d'informàtica- o ?Beques per a projectes de telecomunicacions-
  
Cinquena. Formalització i termini de presentació de sol·licituds
  
El termini per a l'entrega de sol·licituds serà de quinze dies hàbils comptats a partir de l'endemà de la publicació d'esta convocatòria en el Diari Oficial de la Generalitat Valenciana.
  
Sisena. Barem, termini de selecció i concessió de beques
  
1. La concessió de les beques s'efectuarà per resolució del conseller de Sanitat a la vista de la decisió de la comissió avaluadora, que estarà presidida pel sotssecretari de la Conselleria de Sanitat o suplent que designe per a la seua substitució.
  
Formen part de la comissió avaluadora com a vocals quatre representants de l'Àrea d'Organització i Sistemes de Comunicació de la Conselleria de Sanitat, designats pel seu president.
  
2. La selecció dels becaris es farà segons la puntuació obtinguda en el barem, que consta dels següents conceptes (màxim 15 punts):
  
a) Titulació acadèmica: (fins a 3 punts).
  
Es valorarà l'expedient acadèmic fins a la data.
  
b) Coneixement de ferramentes de desenvolupament, xarxes, protocols. (fins a 10 punts).
  
Per a projectes d'informàtica es valorarà de forma preferent els coneixements següents:
  
- Coneixements de bases de dades relacionals
  
- Coneixements d'Access
  
- Coneixements de SQL i VisualBasic
  
- Coneixements d'ODBC
  
- Coneixements de HTML i Javascript
  
- Coneixements de ferramentes de disseny per a pàgines web
  
- Coneixements de Java (applets, servlets)
  
- Coneixements de servidors web: Apache
  
- Coneixements d'Oracle i Informix
  
- Coneixements d'administració de sistemes (Windows: NT, 2000Server, 2003Server)
  
Per a projectes de telecomunicacions es valorarà de forma preferent els coneixements següents:
  
- Coneixements de sistemes de cablejament estructurat
  
- Coneixements de la família de protocols de comunicacions TCP/IP
  
- Coneixements dels elements electrònics de xarxes locals: hubs, switches, routers
  
c) Coneixements de valencià. Homologats per la Junta Qualificadora de Coneixements del Valencià: (fins a 1 punt)
  
d) Coneixements acreditats oficialment d'idiomes comunitaris: (fins a 1 punt)
  
La comissió avaluadora convocarà a entrevista personal i/o prova escrita tots aquells candidats que, complint els requisits exigits en la present convocatòria, superen 8 punts dels exposats anteriorment. La puntuació de l'entrevista i/o prova escrita serà de 0 a 10 punts, de forma que correspondrien 5 punts a cada una si es feren les dos proves o 10 punts per a una de les proves, si es decidira fer-ne només una. Esta entrevista i/o prova escrita se centrarà fonamentalment en l'apartat b) del barem (per a cada una de les especialitats o blocs temàtics).
  
3. Finalitzat el procés selectiu, la comissió elaborarà dos relacions provisionals de beneficiaris i 2 borses de reserva prioritzades, en funció de la puntuació obtinguda, d'acord amb els blocs temàtics ressenyats en l'article 1, per a cobrir les vacants que puguen produir-se per renúncia o abandó. Estes relacions es publicaran en el Web i en el tauler d'anuncis de la Conselleria de Sanitat.
  
Després d'esta publicació, es fixarà un període de 7 dies naturals perquè els interessats puguen plantejar al·legacions, aclariments, abandons o renúncies. Transcorregut este temps, es publicarà en la Web i en el tauler d'anuncis de la Conselleria de Sanitat les relacions definitives per a la concessió de les beques.
  
A estes relacions s'acompanyaran dos borses, una per cada bloc temàtic, constituïdes pels aspirants que no resulten adjudicataris de les beques, prioritzats per orde de puntuació, per a cobrir les vacants que puguen sorgir durant el període d'aprofitament, sempre que coincidisquen les característiques de la beca vacant i el bloc temàtic en què s'enquadre amb les dels candidats de la borsa de reserva.
  
4. La resolució d'adjudicació es publicarà en el DOGV en el termini màxim de 6 mesos des de la data de publicació de la present convocatòria. Transcorregut el termini i davant de la falta de resolució expressa s'entendran desestimades totes les sol·licituds.
  
El conseller de Sanitat es reserva la facultat d'interpretar el contingut d'esta convocatòria de beques i borsa de reserva de becaris.
  
5. La condició de becari no generarà en cap moment cap relació laboral amb la Generalitat Valenciana.
  
6. La condició d'integrant de la borsa de reserva de becaris d'informàtica no generarà en cap moment cap relació laboral amb la Generalitat Valenciana, ni compromís d'accedir en qualsevol moment a la condició de becari.
  
Setena. Drets i obligacions dels becaris
  
7.1. La Sotssecretaria, a través de l'Àrea d'Organització i Sistemes de Comunicació s'encarregarà d'ordenar les activitats dels becaris.
  
a) Els becaris han de col·laborar en els treballs apropiats a la seua titulació i assistència a les línies de treball establides per la Conselleria de Sanitat.
  
b) Els becaris faran les activitats sota la supervisió del cap de l'Àrea d'Organització i Sistemes de Comunicació de la Conselleria de Sanitat o personal designat per a això.
  
c) Un mes abans de la finalització de la beca, el becari ha d'elaborar una memòria de les activitats dutes a terme.
  
7.2. Finalitzat el període d'aprofitament de la beca i previ informe d'assistència, aprofitament i aptitud, el sotssecretari, estendrà el certificat corresponent.
  
7.3. El sotssecretari resoldrà les incidències que es produïsquen durant el període d'aprofitament de les beques i podrà deixar-les sense efecte, prèvia audiència de la persona interessada, en els casos següents:
  
a) incompliment de les seues obligacions
  
b) no realitzar l'activitat que va motivar la concessió
  
c) deixar de reunir els requisits exigits en la present convocatòria.
  
Davant les incidències, renúncies, incompliment o abandons que deixen vacant una beca, es procedirà a cobrir-la segons l'orde establit en la borsa de reserva que resulte del procés de selecció.
  
7.4. Les beques són incompatibles amb l'aprofitament de qualsevol altra beca, ajuda o activitat laboral. La infracció d'esta regla, en qualsevol moment del període d'aprofitament, deixarà sense efecte la beca.
  
7.5. El sotssecretari convocarà els adjudicataris sol·licitants de les beques per a la firma del corresponent document de notificació i acceptació.
  
ANNEX II
  
BEQUES D'INFORMÀTICA DE L'DTY 2258
  
(marqueu una X en el bloc que corresponga):
  
Beques per a projectes d'informàtica: 
  
Beques per a projectes de telecomunicacions: 
  
(Nom i cognoms) ?., amb domicili a ?, carrer ?, núm. ?, CP. ?, amb DNI núm.-, expedit a ?, data ?, telèfon ?, en el meu nom, coneixent l'orde publicada en el Diari Oficial de la Generalitat Valenciana núm. ?, de data ?, per la qual la Conselleria de Sanitat convoca tres beques per a la realització de pràctiques professionals en els seus servicis centrals, i també les condicions establides en les bases, em compromet a acceptar-les, a assistir i participar plenament en els programes de treball que siguen establits, en cas de ser-ne adjudicatari, i declara que totes les dades personals, acadèmiques i professionals assenyalades en l'escrit són certes, i adjunte la documentació següent:
  
a) Fotocòpia compulsada del DNI.
  
b) Document d'assistència sanitària (targeta SIP)
  
c) Currículum i certificats que avalen l'experiència professional de l'interessat.
  
d) Declaració jurada de no tindre cap relació laboral i d'estar al corrent de les obligacions tributàries i de Seguretat Social
  
e) Certificat acadèmic acreditatiu de tindre el títol de llicenciat enginyer superior d'Informàtica o Telecomunicacions o aprovat el primer cicle d'estes titulacions superiors en qualsevol universitat espanyola
  
f) Declaració jurada que no s'aprofitarà simultàniament qualsevol altra beca o ajuda que poguera concedir-se per esta o semblant activitat.
  
g) Altres documents que acrediten la possessió de títols, cursos, seminaris, conferències, mèrits docents, d'investigació, etc., o professionals que s'adjunten.
  
SOL·LICITE:
  
Que admeta la present instància amb la seua documentació per a tot el que establix la convocatòria de beques
  
?, - d ?de 2005
  
Signatura de la persona interessada
  
SOTSSECRETARI DE LA CONSELLERIA DE SANITAT